Ons het so ‘n klein breuk gemaak gedruende Oktober en daar het nie ‘n nuwe nuusbrief verskyn nie. Oestyd is al ‘n geruime tyd aan die gang en goeie opbrengste klink aan die orde van die dag en gerugte wil hê dat dit die grootste koring oes in 19 jaar gaan wees. Alles is nie net maanskyn en rose hierdie seisoen nie. In die Swartland is daar defintief ‘n verdunningseffek van die korrel proteïen in koring en is daar n grad of twee verskil tussen vanjaar en verlede jaar. In die suidkaap sukkel gars met gesplete korrels en die reën gedurende oestyd het ook ‘n impak op die hektolitermassa oor die hele provinsie gehad. Ons is egter dankbaar vir die afgelope seisoen se mildelike reën in die koring produksie areas. Die proef resultate van die verskillende bewaringslandbouproewe lyk ook baie goed en sal ons meer daaroor skryf gedurende die Januarie nuusbrief.